નાયબ મુખ્યમંત્રી નીતિનભાઇ પટેલ રાજ્યના ખેડૂતોને માટે એક સારા સમાચાર જાહેર કર્યા છે. જે મુજબ બટાકા અને ટામેટાના ખેડૂતોને ટ્રાન્સપોર્ટ ખર્ચમાં સહાય આપવામાં આવશે. નોંધનીય છે કે હાલ બટાકા અને ટામેટાનું વિપુલ ઉત્પાદન થઇ રહ્યું છે ત્યારે તેની નિકાસમાં સહાયરૂપ થવા માટે ખેડૂતોને સરકાર રોડ ટ્રાન્સપોર્ટમાં મદદ કરશે. રાજ્ય બહાર રોડ ટ્રાન્સપોર્ટથી થતા નિકાસ પર પ્રતિ મેટ્રીક ટન રૂ.750 અને રેલ્વે દ્વારા નિકાસ માટે રૂ. 1150 પ્રતિ મેટ્રિક ટન ખેડૂત દીઠ ચૂકવવામાં આવશે. વધુમાં દેશની બહાર નિકાસ થાય તો કુલ વાહતુક ખર્ચના 25 ટકા અને વધુમાં વધુ રૂ 10 લાખની મર્યાદામાં ખેડૂત દીઠ સરકાર સહાય કરશે.